29/9/22

**מכרז לניהול אליפות הארץ הסגורה בין התאריכים 5-14 לדצמבר לשנת 2022 שתערך בעיר ערד**

דרישות התפקיד –

1. ניסיון קודם ומוכח בניהול אליפות שחמט ארציות ואירועים נלווים לאליפות.

2. יכולת לנהל את האירוע על כל היבטיו, כולל: ניהול צוות ושופטים, לוגיסטיקה, הסעות, הזמנת הציוד הנדרש, כלכלה, הקמת האירוע, גבית תשלומים, דמי דירוג וכיוצא בזה.

3. אפשרות להוציא חשבוניות כחוק.

4. קשר ישיר עם ספקים לצורך קבלת הצעות מחיר ההכרחיות להקמת האירוע –גביעים, שילוט, ציוד שחמט (במידת הצורך) וכיוצא בזה. יודגש כי כל הצעת מחיר תאושר רק לאחר אישור האיגוד הישראלי לשחמט ובכפוף לאישור זה.

5. יכולת עמידה בלוח הזמנים.

6. היצמדות לתקציב האליפות כפי שיוגדר על ידי משרדי האיגוד והכנת דו"ח תקציב מסכם של האליפות.

7. הכנת שלוש כתבות לאורך כל האליפות כולל כתבה מסכמת שתפורסם בסוף האליפות.

8. שידור המשחקים און ליין.

9. עבודה ישירה מול משרדי האיגוד, נציגי המלון והרשות המארחת.

הרואים עצמם מתאימים לדרישות התפקיד מוזמנים להעביר את מועמדותם למשרדי האיגוד, במייל [office@chessfed.org.il](mailto:office@chessfed.org.il) עד לתאריך 10/10/22 עד 24:00.

המועמדות תכלול: קורות חיים של המועמד כולל פירוט הניסיון האישי שלו בניהול תחרויות ארציות והצעת מחיר מפורטת על פי המפרט הנ"ל-

1. שכר הנדרש לניהול הפרויקט.

2. הצעת מחיר לשידור המשחקים און ליין.

**\*הצעות ללא מחיר ושלא יוגשו בזמן - לא יתקבלו.**

יש לציין כי הגבייה לאליפות תתקיים באמצעות האיגוד בלבד ולא דרך מנהל האליפות. האיגוד אינו מתחייב לבחור בהצעה הזולה ביותר. כמו כן, תינתן עדיפות למועמדים שבעבר ניהלו אליפויות מסוג זה.

בהצלחה לכולם